Nytåret nærmer sig. Og hvis dette år ellers ligner de foregående, vil aftenen for manges vedkommende blive fejret med rigelige mængder sprut og krudt. Det er ellers en rigtig skidt cocktail af helt indlysende grunde.

Blandt andet derfor har byggemarkedskæden Bauhaus i år valgt at stoppe salget af fyrværkeri i deres svenske butikker.

Med fare for at blive udråbt til årets lyseslukker vil jeg i det følgende argumentere for, at vi bør følge trop i Danmark med et forbud mod fyrværkeri. Det er der flere gode grunde til.